
SECO 

proživljava tešku < gospodar- 
sku krizu i koju može izdr- 
žati i dočekati bolje dane 
samo onda , ako bude dosta 
duševne jakosti potrebne , da 
se održi vje< a i nada u bolju 
budućnost . 

GRAH 

pokazuje sve jače povećanje 
bijede , sve veće propadanje 
materijalnih i duševnih 
vrednota , sve jasnije [ nepo- 
vjerenje u sve ono , Što drži 
poredak ljudskoga društva , 
a to vodi u neizbježivu soci- 
jalnu provaliju, ako se ne 
nađe za ; vremena prava 
ravnoteža duha . 

Treba obnoviti 

sve zdrave snage i dati im 
svježu okrepu , da se vrati 
pravo kolanje životnih ele- 
menata u bolesnom tijelu 
čovječanstva . To ćemo^po- 
stići samo 

duševnom 

tiranom 

u obliku dobroga štiva , ftoje 
jedino može dati pravo osvje- 
ženje onima , m na ra- 
očaja , i vratiti im nadu 
u bolji život . Tu nam dolazi 
u dobar čas nov bogat izbor 
godišnjih jeronimsKiij 
Knjiga te nam nosi pra- 
vo blago duševne obnove za 
ovu jes< n i zimu . 

Kalendar Danica 1933 . 

Šarić ; Evanđelist 
Šenoa : Barun Ivica 
Mandekić : Crvena djetelina 
Grgeč : Hrvatski Job 
Truhelka: Ralčićev let 
Kafić : Sv. Mala Terezi Ja 
Hofmannsthal : Čovjek 

Jedna deveta knjiga 

Cijena ukupno samo 40 Din 
za jeronimske članove 
HRVATSKO KNJIŽEVNO 
DRUŠTVO SV. JERONIMA 
Zagrebj Trg Kralja Tomislava br. 2T 


Zagrctačlriin roditeljima pruža se lijepa 
E^I lka V da , 8 v°j« djecu dadu već odmalena 
učiti crtanju i slikanju te u njima razvija- 
ti umjetnički smisao i ukus. Kao prošle 
zime, tako se i ove jeseni otvara navi 

dječji tečaj u slikanju, 

studenoga 1 traje tri mje- 
seca. U tom tečaju, koji se održaje pod 

♦nil S 5^^? dIlčn * og ? U x ka *S Portretiste Ana- 
tola Sergejeva, imat će djeca prilike steći 
osnovne vježbe u elementarnom crtanju i 
slikanju. Tečaj se drži dva sata na tjedan 
\ ^ ča j* a (Zagreb, Zrlnjski 

gd *f- se d S JU * os tale informacije i 
primaju prijave. Honorar 100 dinara mje- 
sečno. Eventualni telefonski upiti o tečaju 
mogu se upraviti i na uredništvo „ Obitelji", 
telefon 54-17. * 

Slika na omotu i 

Narodna nošnja te 
Gašlnaca u HaKovšilt 


KNJIŽEVNI S USPETI 


KNJIGA, KOJA ZASLUŽUJE PRVEN- 
STVO U NAŠIM KUĆAMA. 

Posebno mjesto u svakoj književ- 
nosti zauzimaju knjige za narod. Po- 
znato je, da nema svaka knjiga pri- 
stupa među najšire narodne slojeve. 
Radi toga je već dosta dugo nastala 
posebna vrst literature, pisana nači- 
nom i jezikom shvatljivim svima, na- 
pose seljaštvu. Ne sastoji se dakle 
seljačka književnost samo u tome, da 
se piše o narodnom životu i pita- 
njima, koja u nj zahvataju, već tre- 
ba to dati i u obliku pristupačnom 
narodu. 

Knjiga, koja se daje narodu u ru- 
ke, mora da bude svestrana, t. j. da 
ne obrađuje samo jedno pitanje, već 
da po mogućnosti zahvati što više 
toga. Ona mora da dade zaokruženi 
pogled na pitanja, koja narod zani- 
maju, jer u protivnom slučaju nema 
vrijednosti. Seljak nema toliko vre- 
mena, da se može posvetiti temelji- 
tom proučavanju svakog pitanja, ali 
mu treba jedan opći pregled, da se 
može snaći u životu, koji ga iz dana 
u dan stavlja pred dileme, kod kojih 
se sve teže odluči. Radi toga je je- 
dno od najmilijih narodnih štiva ka- 
lendar... Za slobodnog vremena 
narod prima najprije kalendar: da 
vidi, koliko nedjelja ima do Božića, 
kada će biti Uskrs, kad je pun mje- 
sec i mijena, kada je i gdje koji sa- 
jam itd. Ako on usto nađe u kalen- 
daru zgodne' članke, pouke o zdra- 
vlju, o općoj kulturi i povijesti, nje- 
mu će ta knjiga biti još bliža i milija. 

»DANICA« je kalendar Hrvatskog 
Književnog Društva sv. Jeronima, po- 
znat i raširen među hrvatskim naro- 
dom već dvije trećine stoljeća kao 
knjiga, koja zalazi i u najsiromašnije 
kuće radi svoje niske cijene. Lijepo 
opremljena, štampana na dobrom pa- 
piru, sa jasnim reprodukcijama slika, 
»Danica« je knjiga, koja kao kalen- 
dar uživa dobar glas. Ovogodišnja 
»Danica« donosi k tome neobično li- 
jep sadržaj, iz kojega ističemo pri- 
povijetke Štefe Jurkićeve (»Gruda 
snijega«), Antuna Matasovića (»Ča- 
ša bašice«), Marka Soljačića (»Tra- 
žila lij-epa muža«, pjesme Jeronima 
Korner (»Rastanak bi. Ozane od maj- 
ke i zavičaja«), Jose Benca (»Sijač«), 
Nikole Kordića (»Dvije seljačke pje- 
sme«) itd. 

Među člancima ističe se prikaz dra 
Augustina Juretića »Uzroci svjetske 
gospodarske krize«, aktuelan u da- 
našnje vrijeme, koje se ne snalazi u 
svim pitanjima i sa strahom čeka 
možda još veće gospodarske nevolje. 
U članku se prikazuje predratna i 
ratna ovisnost Evrope o Americi, in- 
dustrijalno i financijalno. Nagli po- 
rast evropske industrije, koja je 
uspješno konkurirala američkoj, po- 
rast evropskog velikog kapitalizma 
(Bata, Kreuger, Citroen, Coty i dru- 
gi) i njegov sve očitiji slom u posij e- 
nje vrijeme, golema dugovanja Evro- 
pe Americi, slom američkog prospe- 
ritija, koji je imao za posljedicu više 
manjih i ovu današnju golemu krizu. 
— Dr Stjepan Markulin u članku 


»Imali smo velikog muža i skoro smo 
ga zaboravili« piše o dru Kosti Voj- 
niću, jednom od malo poznatih ve- 
likih naših ljudi. Dr Rudolf Horvat 
piše o Gradišćanskim Hrvatima (pri- 
godom 400-godLšnjice njihove seobe 
u Gradišće) osvjetljujući, uzroke i 
povod toj seobi u zapadnu Madžar- 
sku i njihov tamošnji život. U vezi 
s tim su i slike iz hrvatskog sela, 
koje se zove Hrvatski Grob, u Slo- 
vačkoj nedaleko Bratislave. — Dr Jo- 
sip Rožman napisao je članak o 1900. 
godišnjici Kristove smrti (»Kada se 
Isus rodio i kad je umro?« — Lijep 
je članak Kasnima Gujića, mladog Mu- 
slimana iz Hercegovine, o krunidbe- 
nom mjestu kralja Tomislava. Zatim 
su tu članci Dragutina Hrena (»Tra- 
govi stvoritelja«), Pavla Matijevića 
(»Najljepša hrvatska cnkva«), Ćire 
Truhelke (»Hrvatsko nazivlje mjeseci 
u turskim kalendarima«), Stjepana 
Gotvalda (»Sunce i naše zdravlje«), 
dra V. Mandekića (»Sudanska trava«), 
dra Stjepana Filipovića (»Natapajte 
zemlju!«) itd. Stjepan Kranjčevi'ć pi- 
še o uređenju knjižnice s obzirom na 
njenu prosvjetnu i socijalnu vrijed- 
nost. Ivan Sitarić daje savjete iz go- 
spodarstva za razne prilike, a onda 
dolazi opet izbor savjeta za zdravlje 
kod najobičnijih bolesti, od kojih lju- 
di najčešće obole (prehlada, suhi ka- 
šalj, gripa, kronična želučana bolest, 
.krvarenje iz nosa itd.). Dr Franjo 
Grundler piše o zagrebačkim crkva- 
ma i kapelama, kao i o crkvama, ko- 
je se grade i bit će u najskorije vri- 
jeme gotove. Dr Milan Gruber piše 
članak »Kako će se tražiti pravo po 
novom sudskom građanskom po- 
stupku«. 

iPosebno mjesto u kalendaru zauzi- 
maju slike. Uz članak dra Josipa An- 
drića »Na euharistijskom slavlju u 
Irskoj« ima uz siliku sv. Patrika, apo- 
stola Irske, još deset drugih slika iz 
glavnog irskog grada Dublina. Uz 
ostale članke objavljene su slike du- 
vanjske spomen crkve kralja Tomi- 
slava, zagrebačke i đakovačke stol- 
ne <crkve i mnoge druge. Od umjet- 
ničkih slika donesene su reproduk- 
cije H. Siemiradzkoga »Isusa snimiše 
s križa«, kipara J. Kubičeka »Žrtva 
kralja Melkizedeka«, Slavka Tomer- 
lina »Blažena Azana Kotorka«, Lj. 
Seitza »Opći potop« i »Davidovo po- 
mazanje«, koje se nalaze o đakova- 
čkoj katedrali. Donešene su i dvije 
uspjele amaterske fotografije »Pri- 
jelaz preko seoskog mosta« i »Sta- 
rica pred kućom« od dvojice seljaka, 
koji se bave fotografiranjem. 

Iz ovog kratkog pregleda vidi se 
uglavnom sadržaj ovogodišnje »Da- 
nice«. Raznolikošću, lijepom opre- 
mom, lakim stilom i dobrim jezi- 
kom ona se odlikuje od svih drugih 
kalendara za narod. Nasilovna stra- 
nica po slici Vladimira Kirina izra- 
đena je u razlivenoj crvenoj boji. u 
kojoj konture postaju blage i die- 
luju privlačivo. I u tom je »Danica« 
pred drugim kalendarima, te radi sve- 
ga toga zaslužuje, da ima prvenstvo 
u svim našim kućama. I- K. 


BROJ 4 i OBI T E L J GOD IV 

U ZAGREBU 10 LISTOPADA 1932 


GOST DARUJE DOMAĆICI CVIJEĆA 

NAPISAO PAUL R E B O U X 


Ako je tko pozvan u čiju kuću na objed ili na 
večeru, gost će prije samog tog objeda ili večere 
poslati domaćici kitu cvijeća. Takva je sada moda. 
Tako želi gost pokazati, da zna, što se priliči. 
Ali neka mi bude dopušteno reći, da on to 
nipošto ne zna. Ta moda 
nije još tako stara. Na- 
stala je ravno pred deset 
godina. Prije toga je bi- 
valo, da je koji gospodin 
donosio gospođi ili go- 
spođici cvijeća zato, što 
mu se to cvijeće tako 
svidjelo, te je njime htio 
pokazati svoju zahval- 
nost za koju ljubaznu 
riječ, za koji prijazni 
smiješak. Činio bi to pri- 
je svega o Novoj godini, 
što ga je ljubazna doma- 
ćica tijekom godine bila 
pogostila, ili početkom 
zime, jer je u ljetu bio 
gost u njenoj kući. 

Dakle vrijednost toga 
dara u cvijeću bila je baš 
u tom, što je onaj, tko 
ga je darovao, nakon što 
je proteklo već neko vri- 
jeme, otkad je bio gost 
u toj kući, znao poka- 
zati, da se još uvijek ra- 
do sjeća toga gostolju- 
blja. 

Za novi običaj vrlo je 
značajno to, da izaziva 
dojam, kao da iza maske 
uljudnosti zija velika praznina bez ikakve ideje. 

Živimo u doba, kada se svemu nastoji naći iz- 
ražaj u brojevima, kada se u svemu traži račun 
i kada je sve vezano s nekom izmjenom ili trgo- 
vinom. 

Ljudi ne će da krajem godine budu još opte- 
rećeni kakvim dugom zahvalnosti. Zato ga se 
nastoje riješiti odmah, na grub način, baš kao 
što se ček potpisuje, kao što se konobaru u ka- 
vani ostavlja na stolu napojnica. To je, kao da 
gospodin kaže domaćici: 


»Vi ste me, gospođo, pozvali na objed? . . . 
Lijepo... Za uzvrat vam evo poklanjam ruža 
za šezdeset dinara . . . Dakle mi smo namireni . . .« 

To eto znači ta pažnja. 

Nije mi, vjerujte, namjera da kvarim posao 
prodavačima cvijeća. To 
su često pravi umjetnici. 
Ali to su i trgovci, koji 
trguju robom, koja se 
veoma lako kvari. Pro- 
laznost njihove robe da- 
je im pravo, da s njima 
imamo obzira i da prema 
njima pače osjećamo i 
neke simpatije. 

Sasvim mi je dakle ra- 
zumljivo, da netko, tko 
dolazi u posjete u kuću 
svoga znanca ili prijate- 
lja, ponese domaćici ku- 
će, u koju dolazi kao 
gost, jednu ili više ruža, 
koje su mu se svojom 
bojom i ljepotom veoma 
svidjele. Vidiš li u izlogu 
cvijeće, koje bi skladno 
pristajalo u kakav salon, 
vrlo je zgodna misao, da 
ga poneseš u salon one 
kuće, kuda polaziš u po- 
hode, te da tako omogu- 
ćiš prolazno remek-djelo 
ukusa i sklada. Dva, tri 
tjedna ili dva, tri mjese- 
ca nakon jednog objeda 
dati dokaz, da se u prija- 
teljstvu i zahvalnosti sje- 
ćaš dobre, ljubazne, gostoljubive domaćice, pa 
joj poslati znak tog svog poštovanja, te njež- 
nosti osjećaja danas, čini se, više nema. Danas 
jednostavno stupiš u trgovinu cvijeća, pokažeš 
prstom na kitu cvijeća, rekneš adresu, platiš i 
odeš s olakšanom savješću svojim putem dalje. 

A ja tvrdim, da taj dokaz uljudnosti nije ništa 
drugo nego dokaz sebičnosti, ravnodušnosti, ne- 
profinjenog osjećaja i promašena odgoja. Deset 
godina tog običaja je bilo dosta, da ga se može 
opet napustiti . . . 



CVIJEĆE NA PROSTRTU STOLU 


HRVATSKE 

MUŠKE 

SELJAČKE 

RUKOTVORINE 


NAPISAO 

ANTUN MATASOVIĆ 



Kad je prije trideset, četrdeset godina došao 
stranac nedjeljom u koje slavonsko selo, kamo 
god je došao, kud god je pogledao, svagdje je 
naišao na nešto lijepo, na čemu bi mu zapelo oko 
i čemu bi se radi ljepote morao diviti. Nesamo da 
bi ga očarala prekrasna i bogata narodna nošnja, 
koju su izvezle i načinile marne ženske ruke, 
nego svaki predmet u kući i izvan nje, koji je 
seljak sam napravio, imao je oznake ljepote i 
ukusa. 

Već s ulice vidio bi dvorišnu kapiju ukrašenu 
znakovima sunca i ukusno bojadisanu u nekoliko 
boja, a ne slupanu od dasaka, kakve su nažalost 
danas. U dvorištu mu je zastao pogled na drvenom 
hambaru, koji se činio, osobito ako je bio nov, 
kao da nije od izrezbarena drveta, nego od či- 
paka. Drveni stupovi i ograda na trijemu, ulazna 
vrata u kuću, sve je to bilo lijepo složeno, sasta- 
vljeno i izrezbareno, isto kao u samoj kući u za- 
družnoj sobi stol, stolice, klupe i kreveti. Pod 
gredom je bila polica od izrezanih daščica, slo- 



H A M B A R 


OKVIR, K E P Č I J A, ČAŠA 

žena poput košare, a po zidovima bile su slike i 
ogledalo u fino izrezbarenim okvirima. 

Čovjek se ne bi pravo ni snašao promatrajući 
te predmete, zatim stolnjak, ručni rad na jastu- 
cima i pokrivače na posteljama, kad bi ga doma- 
ćin ponudio rakijom iz šarene tikvice. Za njega 
je to bio sasvim nov i nepoznat predmet, pa bi 
pitao, je li od drveta ili od lima ili od zemlje. 
Gotovo ne bi vjerovao, da je to sasvim obična 
tikva šarana jednostavnim šaračem, koji je nači- 
njen od neugledne škljoce: same te crne šare po 
tikvici su od ugljena orahove jezgre ili masne 
krpe, a smeđe od dušične kiseline. 

Ako je za vrijeme razgovora htio zapaliti, do- 
maćin bi se požurio, da ga ponudi duhanom iz 
svoje doze, koja je bila od drveta izrezbarena 
jednako kao i okviri za slike na zidu. Isto mu je 
tako bio izrađen i drveni cigarluk, k tome još na 
vrhu obaljan kositrom. Jednako je i domaćinova 
kutija za šibice bila izrađena poput svih ostalih 
spomenutih predmeta od izrezbarenog drveta. 

Gost ibi pregledao obje kutije i čudio bi se, 
kako je drvo učinjeno slično finom porcelanu. 
Namazano je naime lanenim uljem i to više puta, 
pa je postalo kao pokošteno. Ako bi htio otvo- 
riti kutiju za šibice, iznenadio bi se, da je ne 
može otvoriti. Da ga još više iznenadi, donio bi 
domaćin tok za britvu, koji je isto jednako fino 
izrađen, ali drugačiji, nego na kutiji za žigice. 
Dugo bi vremena trebalo, dok bi ga domaćin na- 
učio, kako se barata zasunima i drvenim dugme- 
tima, da se jedno ili drugo otvori i opet zatvori. 

Dakako da bi se taj stranac svemu čudio i za- 
želio upoznati umjetnika, koji je bio kadar nači- 
niti tako lijepe predmete i tako ih vješto opre- 
miti. Domaćin bi mu doveo svoga sina, koji je 
sada već oženjen, a kad bi gost pogledao nje- 
gove teške, izrađene seljačke ruke, ne bi gotovo 
vjerovao, da su one izradile tako divne i nježne 
stvarčice. Ali uistinu on ih je izradio, dok je kao 
momak čuvao stoku na paši ili vinograd u pu- 
darini, da njima razveseli svoga oca. 

Međutim to nije sve. Domaćin bi pokazao go- 
stu svoj ođgodnji (svečani) štap, koji je izrez- 
baren i ukrašen umecima crvenog šljivovog dr- 
veta, a politiran domaćom slaninom. Iza svega 
toga poveo bi sam umjetnik, domaćinov sin, 
gosta u svoj kućar (kiljer), gdje stanuje on sa 
svojom mladom ženom, da se pohvali, čime je 
nju darivao. Na ormaru su razni sitni predmeti 



POSAVAČKA TIKVICA 


od slame, trske ili od sjerkovih stabljika: stol- 
čići, okviri za fotografije, križići i si., a sa stropa 
visi kandela od ražene ili pšenične slame. Ona je 
sastavljena od. slamnatih košarica i lanaca, a go- 
stu bi se osobito svidjela. Kad bi pitao, čemu 
služi, doznao bi, da je samo za ukras. 

Dok bi gost razmišljao, kako nema smisla utro- 
šiti toliko vremena i truda u predmete od slame, 
koji su doduše lijepi, ali nijesu ni za kakvu upo- 
trebu, izvadila bi žena svome mužu slamnati šešir 
s vrpcom od bojadisane kože s umetnutim ogle- 
dalcima, što je on sve sam sebi načinio, ili običan 
šešir s vrpcom od slame. 

Mladi se muž sprema na pašu, da mu otac i 
mlađi brat mogu poći u crkvu na misu. Uzima 
zato šešir i torbu, u koju mu je žena već spremila 
jelo. On za sigurnost još pogleda, da li je u njoj 
nož, kojemu je drvene kore isto sam izradio. 

Sa čivije, također izrezbarene, skine kožnu 
kandžiju s crvenom bičalicom. Gost pregleda i 
nju te doznade, da svaki pastir mora sam sebi 
splesti od kože bič, a ova je držalica bila izrez- 
barena i obaljana olovom. Doznade nadalje, da 
su svi drveni predmeti, koje je do sada vidio, od 
kljenova drveta, jer je tvrdo, međutim je ova bi- 
čalica od šljivovine, jer je ona lijepe crvene boje. 


Kad je mladi muž htio izaći, opazi gost na 
torbi obješenu kepčiju, što on nije nikada vidio, 
pa mu je domaćinov sin morao rastumačiti, da 
je to pastirska čaša za vodu. Ona je napravljena 
od suhe jasenovine i to iz onoga dijela drveta, 
koji je na prelazu stabla na korijen, jer kepčija 
mora jednako podnositi vlagu kao i sunce, da ne 
popuca. 

Kad je pastir s tamburicom u ruci pucajući 
bičem istjerao stoku, pohvali se njegova žena 
gostu drugim rukotvorinama svoga muža, koje 
je načinio samo za njezinu upotrebu. Od njih mu 
se najviše svidio vitlić za presukivanje pređe, vje- 
što sastavljen od drvenih bakalja (uskih letvica 
iskalanih iz uparenih drvenih štapova), te svečana 
košarica dugoljastog oblika sa zaklopcem. Isple- 
tena je od sitnih bakljica, a drveni joj je kostur 
isto izrezbaren kao i kepčija. 

Prije nego li stranac ostavi kuću, ponudili bi 
ga jelom, od kojega bi mu najviše pali u oči ko- 
lači s izbočenim likovima ptica, riba, cvijeća i 
drugih ukrasnih predmeta. Rekli bi mu, da su to 
paprenjaci, a likovi su na njima utisnuti drve- 
nom modlicom, koju je također izrezala i izdubla 



ruka mladog čovjeka od lipova ili topolo va 
drveta. 

Videći tolike raznolike lijepe predmete taj je 
stranac morao zavoliti hrvatskog seljaka, koji je 
tako radišan, da nikada ne planduje bez posla, 
jer na paši, zatim ljetnih mjeseci za ružna vre- 
mena, kad se ne može raditi u polju, ili jeseni u 
pudarini izrađuje razne rukotvorine od drveta, 
kože ili slame. Nekoji od njih služe samo za 

(Svršetak na str. 659.) 

ŽIVI SPOMENIK U SPLITSKOJ 


Foto Ružić 


Piri lagani burinić i na mahove donosi s pro- 
planaka miris zreloga grožđa. 

More lagano nadraškano. Na okićenoj barčici 
vijori troibojka, a bijelo jedro smotano čeka čas, 
da se digne i zahvati punom širinom poljubac 
s brda. Barčica lagano pleše, dok naše društvence 
vrši zadnje pripreme i tovari potrebite zalihe za 
čitav jedan dan. 

Na staroj kuli ispod Mirabele, koja je vreme- 
nom postala zubata, otkucava pet sati. Na Skali- 
cama zvoni Zdrava Marija. Jedro se diže i lagana 
»Fanyta« zarezuje brazdu slanom podvornicom. 
Omiška obala naglo odmiče. 

U programu imamo izlet do susjednog otoka 
Brača. Najbliža luka Postire, 6 morskih milja 
preko kanala. Čamac je pun: u njemu čitava obi- 
telj sa pripadcima u živu i u naravi. Tri muškarca 
a pet ženskih. Na zapovjedničko smo mjesto 
smjestili moju bolju polovicu. Uprava izletom, 
izgleda, da je meni povjerena, u stvari je sve 
obratno: moja supruga sa zapovjedničkog mjesta 
znade samo da krikne, kad se barčica malo jače 
nagne, a ja kao pametniji šutim, kad ionako ne 
mogu doći do riječi. Novo doba, novi poredak, 
pa i ovdje zapravo zapovijedaju — mlađi. 

Neka im bude! Kad prestane povjetarac, nji- 
hova je zapovijed, ali i vesla. A to je brzo usli- 
jedilo. Uhvatili smo tek polovicu kanala. Naje- 
dnom se jedro potrese, zaleprša i popusti, »flok« 


Živjela konkurencija! 

BUDILICE 
38-50 

Dinara 

uz 3-godištije jamstvo džepni satovi, željezni- 
čarski Roskopf. Nikelanker stroj Din 55 — te raz- 
nog dragocjenog nakita i ostalih satova uz naj- 
niže cijene. 

POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2*— 

1 kazalo na džepni sat . . . , 3*— 

Čišćenje džepnog sata ...» 20*— 

Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 


zamrsi kose ženskoj posadi na »provi«, lađica 
uspori brzinu. Burinić je stao: popilo ga sunce. 
Marije i Krešo pljunuše u dlane i pograbiše vesla. 

Jaki mlaz svjetlosti naglo nas zapljusnu. Svi 
instinktivno okrenusmo poglede k istoku. Divan 
čas! Nad provalijom Dubaca iskočila sjajna sun- 
čeva ploha, pozlatila vrhove brda, a srebrom i 
biserom obojila lagani talasić, što ga »Fanyta« 
oštrom provom suče. Rujan u letu dirnuo pi- 
toma obrežja. Na zelenoj se odori pomaljaju 
mrlje, što se od crvene do žute prelijevaju u svim 
nijansama. Laste su već odselile, a i kupališni se 
gosti veoma prorijedili. 

Dobre su mišice. Nategli se »štropovi«, škripe 
vesla češući o »škarmove«. Grudi se šire udišući 
svježi zrak ispunjen zdravim balzamom i ugo- 
dnim morskim mirisom. Divota! 

Još je falilo par časaka do sedam, kad smo sve- 
čano okićeni i još svečanije raspoloženi uplovili 
u postirsku luku. Upravo je zvonilo k prvoj misi. 
Nikad bolje! Idemo da udovoljimo svojoj krš- 
ćanskoj dužnosti. 

Postire je lijepo primorsko mjestance radinih 
i prometi jivih otočana. Rodno mjesto pjesnika 
Nazora, sudeći po punoj crkvi već na prvoj misi, 
sačuvalo je i lijepe tradicije časnih pređa. Mla- 
dost skladna u svakom pogledu, a ozbiljne go- 
spođe u otmjenoj jednostavnosti i nekoj misti- 
čnoj ozbiljnosti impozantno djeluju. Čovjek i 
nehotice među njima traži Nazorovu »Soror do- 
lorosa«, koja je izazvala one tako skladne zvu- 
kove na ljubavnoj žici pjesničke mu lire. 

Tako je, kako sam već napomenuo, naš izletni 
cilj bio Postire, nakon mise je putnički odbor — 
a u taj ulazimo svi — stao da vijeća o novom pri- 
jedlogu, naime, da se proslijedi do Splitske. Uz 
obalu je počeo da piri lagani povjetarac s istoka, 
pa možemo opeta na jedro. U petnaest časaka 
možemo do cilja. Netko je za prijedlog, a netko 
protiv. Pobijedila je — dakako — manjina, 
Krešo i Marije, protiv šestorice. A kako bi inače 
i bili savremeni? Danas u svijetu ne zapovijedaju 
ni razbor ni razlozi ni većina, već onaj, tko znade 
da se nametne. 

Dakle valja slušati. Na brzu ruku potpisujemo 
nekoliko obligatnih razglednica prijateljima. 
Krešo puca na grupu iz svoje »Agfa« kamere. 
Pritežemo jedro i: zbogom, Postire! 

Na moru je ručak. Apetit vukova, a zaliha, kod 
koje je »šjora Bepina« pokazala svu svoju snagu 
kuharske vještine, obilata. 

Uz ugodni povjetarac »Fanyta« je veličan- 
stveno ujedrila u splitskansku luku. Djeca nas 
s obale pozdravljaju misleći, da smo tko zna koji 
svjetski putnici. Zaokružujemo po zalivu, pa ba- 
camo sidro i vežemo lađicu u hladu lijepe borove 
šumice. 

Splitska je malen kutić pitomoga Brača. Seoce 
sa jedva 200 duša, ali pitomo i uredno, da mu je 
teško tražiti para. Idealno odmaralište, koje je 
svake godine posjećeno lijepim brojem stranaca. 
Poznato je još iz daleke prošlosti. Ovdje je stari, 
napola slavohlepni a napola zvrknuti Dioklecijan 
lomio kamenje za svoju palaču u Splitu. A i da- 
nas su ovdješnji kamenolomi na glasu, te upo- 
sluju veći dio domaćeg radništva. 

Zapovjeđen je slobodan razlaz. Netko pošao 
da razgleda mjesto, netko da se prošeće lijepom 
šumicom, a većina, mlađi, u čas navukli kostime 
za kupanje pa u more. Mladost, život, cika, ga- 
lama. Puna ih je uvala. Ispuniše je životom, ko 
da ih je barem pedeset. Ja sam se malo proše- 
tao, pa onda izvukao sa čamca kojekakvih krpa 
i pokrivača, našao u šumici zgodno mjestance, 
prostro i ispružio se, da se nadišem morem i bo- 
rovinom prokađenog zraka i da malo i zaspem. 
Ta jutros sam ustao u četiri! 

Vjetrić tek primjetljivo pirucka, toliko da po- 
kreće mirisom šume. Zadnji cvrčak još se tvrdo- 
glavo bori, ne da se i cvrči, cvrči. Vjeđe mi se 
neopazice sklapaju, tonem u slatko snatrenje. 
Uto me prene galama i zov s barke: 

— Brže, brže! 

Protarem oči i ogledam se. 

— Dolazi! Da se slikamo! — viču mi svi ko u 
jedan glas. 

— Kakvo slikanje baš sada! Pustite me u miru! 

— Baš sada, baš sada! — viče Krešo i vrti 
aparatom. 

A gledam ja njega, a gledam i ostale. Marije 
izvlači sidro, djevojke spremaju na brod robu. 
I svi se nekako sumnjivo smiju i na mene viču. 
Sumnjivo mi je to njihovo navaljivanje. Vidim, 
hoće da mi podvale, pa vičem: 

— Ne ćete me ovaj put nasamariti! 

Ali svejedno treba se sili pokoriti. Stariji mla- 
đemu. A ovaj put sam bio, valja reći istinu, u 
manjini. Na mojoj strani — jedini ja. Lijeno se 
dižem, kupim krpe, pa u ladicu. Ja na brod, a 
»cima« popusti. Opet plovimo. Kuda? 

— U Supetar! — glasila je zapovijed moje 
žene. 

Tko smije prosvjedovati? 

Primiče se podne. Sunce upeklo. Jedro ne sluša. 
Ovaj put se naslađujem naporom Kreše i Marija, 
koji se latiše vesala. Neka! Bolje im bilo ostati u 
hladu! 


No tri četvrta sata veslanja nije bilo ni tako 
očajno. U Supetru se odmah namjerismo na sta- 
roga znanca, poglavicu suda u mjestu. U nje- 
govu društvu razgledasmo zaista lijepo supetar- 
sko groblje i impozantni Petrinovićev mauzolej, 
djelo domaćeg uvaženog umjetnika Rosandića. 
Ovo krasno djelo, podignuto troškom od neko- 
liko milijuna dinara, atrakcija je nesamo za Su- 
petar, već i za čitavu našu rivijeru. 

Krešina je »Agfa« i ovdje škljocnula. (Ali kod 
razvijanja filma pokazalo se na veliku našu ža- 
lost, da snimka ne valja. Zaboravio pomaknuti 
film, pa ova snimka zajašila preko pređašnje — 
i obje propale). 

Supetar nam je svima bio otprije dobro po- 
znat, pa smo malo šta u njemu imali vidjeti. U 
jedan sat iza podneva opet je »Fanyta« rezala 
mirnu površinu u pravcu Splitske. Vesla su u 
akciji, iako je već ura, da zapiri maestral u krmu. 
Ali maestrala, ko za inat, još nema. Svaki se čas 
obziremo unatrag, k zapadu, ne bismo li ga zapa- 
zili. »Marije je (poručnik trgovačke mornarice) 
prvi uočio iza nas tamnu crtu na plavoj pučini. 

— Jedro gore! — glasila je zapovijed. Dok je 
ona izvršena i prvi je ćurlik poljubio bijelo 
platno. Pjena s prove kaže, da plovimo prilično 
brzo. Odlažu se vesla, a svi se jednodušno hva- 
tamo zdjele, pletenke i čaša. Obilat objed zasla- 
đen šalom i pjesmom plaća je za trud i žegu. 

I opet pristanak u splitskanskoj draži. I kupa- 
nje i šetnja i vika i pjevanje i »bordižavanje« i 
— spavanje. Pred večer zakuska i odlazak. Sve- 
čan odlazak. Kad je sve bilo na lađi, sidro dignuto, 
jedro napeto, održao sam družini ovaj junački 
govor: 

— Dame i gospodo! Svršilo je pravo jačega 
i zakon manjine. Pravda i red pobjeđuju. Dolje 
papuča i papučica! Dolje zapovijed »mularije«! 
Sada zapovijedam ja. U to ime: ravno u Omiš! 

( Sv’šetak na str . 659.) 

PPOCJEĆE 


Duboko je osjećala, kakva će bol biti i samo 
kidanje toga okvira njihova zajedničkog života. 
Sjetila se riječi Mary Lied, ... ni ona nije imala 
hrabrosti da ostavi svoj dom, da stanuje u jednoj 
jedinoj sobi, da svaki dan ide u ured . . . samo 
zato, jer Torkilda više ne ljubi. Ponižena i ža- 
losna priznavala je sama sebi, da je Mary imala 
pravo. 

Bila je subota i Torkild je već u tri sata svršio 
posao u tvornici. Kad je došao, stajala je ona u 
blagovaonici na prozoru. Kad ju je pozdravio, 
ona se okrenula i zaželjela mu dobar dan, ali se 
nije usudila da ga pri pozdravu pogleda. Kad su 
sjeli za sto i ona nalijevala juhu u tanjure, opa- 
zila je, da joj se ruka trese. 

Torkild se dakako činio, kao da to ne vidi. Bio 
je užasno blijed, a oči su mu okružili tamni kolo- 
bari. 

»Dobio sam danas list od Dorise,« progovori 
on tiho odjednom. »Možeš ga sama pročitati.« 
On potraži list i pruži ga Rozi. 

»S njemačkom markom?« 

»Da, kakO' vidiš, došlo je iz Hamburga.« 

List je (bio napisan na hotelskom papiru i gla- 
sio je ovako: 

»Dragi Toikilde, 

samo par riječi, da vam javim, da sam promijenila 
svoju odluku. Moje su se zaruke s Jensom raz- 
vrgle i ja sam na putu u Pariz. Dobila sam naime 
sjajnu ponudu od madame Lappalainen, da pri- 
pravljam učenike, koji će kod nje pjevati, a ti 
ćeš razumjeti, da takva što čovjek ne pušta iz 
ruku. Ali ja sam morala odmah da otputujem. 
Nikad više ne bih imala prilike da se proguram 
u svijet, bar ne pod takvim okolnostima. Tako 
sam umorna od putovanja, da večeras ne mogu 
više da pišem. Čim sretno prispijem u Pariz, na- 
pisat ću ti jedan pristojan list i poslati ti svoju 
adresu. 

Mnogo pozdrava Rozi i tebi 

Tvoja vjerna Doris. 

P. S. Mme L. dala mi je preporučene listove 
za razne obitelji, tako da se ne trebaš zbog mene 
uzrujavati. Preko njih ću se upoznati s amizant- 
nim ljudima, ući u umjetničke krugove itd. Kako 
se veselim! T. D. 

P. S. Uostalom sve to tebi dugujem, i ja sam 
ti vrlo zahvalna. Da nisi bio tako dobar i dao 
mi novaca, ne bih bila mogla da otputujem. Još 
jednom ti od srca hvala. T. D.« 

Roza mu pruži pismo natrag. Zatim reče: 

»Znam, da je madame Lappaleinen upoznala 
prošle godine u Kjobenhavnu. Vrlo je mnogo o 
tome pričala.« 

Kad on nije odgovorio, nastavi ona: 

»Možda je najbolje, što su se zaruke razvrgle. 
Meni se činilo, da ona ne osjeća bogzna što 
za nj.« 

»To je sasvim jasno, kad ga je ostavila zbog 
jednog putovanja u Pariz. I stoga. . .« On ušuti, 


ROMANI JEDNE OBITECJ1 
Norveški napisala Sigrid Undset 
Prevodi Kruno Krstić (nastavak.) 

a oči ina se sretoše. Roza je gledala u stranu, 
kad je rekla: 

»Imaš li ti kakvih znanaca u Parizu, kojima bi 
mogao pisati, da se malo zauzmu za Doris?« 

»Nemam.« Malo zatim nastavi: »Mogli bismo 
se dakako obratiti na konzulat i zamoliti, da 
ustanovi, kod kakvih ljudi stanuje ... ili da joj 
pribavi ikakvo zgodno namještenje. Ali ću pri- 
čekati, dok nešto pobliže o njoj čujem.« 

»Znaš li, što bih ti predložila?« reče odjednom 
Roza. »Ti ove godine ljeti nisi imao praznika, pa 
bi mogao o Božiću da zatražiš dopust i da sam 
otputuješ u Pariz.« 

»Prvo: ne ću moći da se oslobodim...,« Tor- 
kild potrese glavom. »Imamo sada vrlo mnogo 
posla. Osim toga sam češće odlazio radi očeve 
smrti. A drugo: nemam novaca. Kad je Doris 
otputovala, dao sam joj šest stotina kruna ... za 
opremu. Inače bih bio tebi predložio da otputuješ 
tamo.« 

»Ja mislim, da bi ti vrlo dobro bilo, da jednom 
nekamo odeš. I tebe samoga radi,« reče Roza tiho. 

Ustali su i prešli u salon, gdje je djevojka 
spremila kavu. 

Opet je došlo popodne te su kao obično sje- 
djeli u salonu. Torkild nije uzeo knjige, a ni 
Roza nije ponijela sa sobom ručni rad. 

Pili su kavu i pušili, ali nisu razgovarali. Onda 
je Roza, kao svaki dan, odnijela poslužavnik 
sa suđem. Kad se povratila, stajao je Torkild na 
prozoru. 

Ona pristupi k njemu, položi lice na njegovo 
rame i zaplače. 

On je ogrli rukom oko pasa. Kad je prestala 
jecati, reče on tiho i odlučno: 

»Rozo, ti moraš da odlučiš za nas oboje.« 

»Ja ne mogu . . .,« zajeca ona ponovno. 

»Kako je dosada bilo, ne može da ide dalje,« 
reče on istim glasom kao prije. »Što smo noćas 
govorili i što se među nama desilo, ne možemo 
ni ja ni ti da zaboravimo.« 

»Ne znam . . .« 

»Ja ne mogu, Rozo.« 

»Onda moraš ti da odlučiš,« reče ona tiho u 
očaju. »Ja mislim, da to ima veće značenje za 
tebe nego za mene.« 

»Svakako.« On je nježno ogrli i odvede do 
stoca. Zatim sjedne njoj sučelice. 

»Hoćeš li da znaš, zašto? Zašto je sve, otkad 
smo se uzeli, uvijek mnogo više značilo za mene, 
nego za tebe?« 

»Znam. Jer si ti osjetljiviji nego ja,« prekinu 
ga ona. 

»Ne, nije samo to razlog, Rozo. Ili bolje: ja 
sam, kako ti kažeš, uvijek bio osjetljiviji, je'r 
sam znao, da je sva odgovornost samo na meni. 
Meni je zapravo još prije nego smo se vjenčali 
bilo jasno, na kako labavim temeljima je kuća 
građena . . . Znaš . . . kad si se ti sa mnom zaru- 
čila, ja sam stvarno već tada uvidio, da se nisu 

tvoji osjećaji prema meni odjednom promijenili. 
N e . . . ti si samo željela, da to bude. Ti si bila 
jako nezadovoljna sa svojim tadanjim životom i 
strašno si čeznula za nekom promjenom, o kojoj 
si konačno umislila, da se doista zbila . . .« 

»Zar onda, kada sam ti rekla, da te ljubim . . . 
kad sam i sama u to vjerovala... zar ti onda 
nisi vjerovao? Zar si znao, da ja sama sebe 
varam?« 

»O, ta znaš, ja onda to nisam tako jasno raza- 
birao kao sada. Bio je to samo instinkt... ja 
sreću nisam smatrao nečim prirodnim, gledao 
sam u svemu tomu samo zgodnu priliku . . . je- 
dinu, koja mi se pružila i koja će mi se ikad 
pružiti . . . naime, da te dobijem. Ja sam te ne- 
izrecivo ljubio, to znaš. I mislio sam, da će, kad 
se uzmemo, biti drugačije ... Da sam mogao 
onda vjerovati, da me ti ljubiš, možda bi se sve 
okrenulo drugačije. Jer da ja nisam uvijek i bez 
prestanka osjećao u svojoj duši neku laganu 
sumnju . . . ili neki strah ... ne bih nikada po- 
stao tako osjetljiv, kao što ti veliš. Istina je ono, 
što si noćas rekla... ja sam uvijek podlijegao 
bolesnom nagonu da raskapam zemlju i gledam, 
da li je biljka pustila korijenje . . . premda sam 
znao, da tu nikada ne može ništa da raste i uspi- 
jeva . . . Sve one puste godine, kad sam te uzalud 
ljubio, nisu, znaj, prošle ne ostavivši na meni 
traga. Meni je zapravo uvijek manjkalo samo- 
pouzdanja, kadgod mi ga je trebalo.« 

»Ali, Toikilde,« reče tiho Roza, »ti zaborav- 
ljaš ono vrijeme . . . kad se činilo, da među nama 
vlada potpuni sklad . . . bar sam ja osjećala, da 
si ti potpuno sretan. Tada sam i ja o sebi držala, 
da sam sretna i . . . mislila, da te ljubim. Zar si 
to zaboravio?« 

»O ne, nipošto. Da, bio sam katkada sretan. 
Ali nikada tako, da bih sam bio uvjeren, da te 
potpuno imam . . . razumiješ li? Reakcija je uvi- 
jek dolazila — prije ili poslije. Ja sam osjećao, 
kako mi opet izmičeš.« 

»Znam,« reče ona tiho. »To sam i ja mislila, 
kad sam rekla, da hoću da postanem drugačija. 
Ne znam . . . čini mi se, da je to s moje strane 
bila nekakva duševna ljenost... možda nemar- 
nost. Kad mi već ti nisi život činio veselim i sret- 
nim .. . tada ja nisam ništa poduzimala, da sa- 
čuvam ono, što smo imali. To mislim, kad kažem, 
da ću (sada- uložiti sve svoje sile, da ti budeš sa 
mnom sretan . . .« 

»Ja 'te shvaćam. Ali ti to ne bi mogla, Rozo.« 
°j N o Ona je primijetila, da on o tome govori kao 
o mogućnosti, koja se nikada ne će pokušati da 
ostvari, i to ju je ubolo u srce. 

»Moguće je upravljati s nečim, što čovjek ima, 
moguće je htjeti raditi s nečim, što postoji. 
Ali iz ničesa ne možeš ti ništa da u sebi stvoriš. 
Jedino, što za mene na ovom svijetu ima neko 
značenje, jest tvoja ljubav... a nju nisam mo- 
gao da dobijem.« 


»Ljubiš li me još?« upita Roza tiho. 

Torkild se bolno nasmiješi: 

»Kako možeš da to pitaš!« 

»Dakle te ni to ne veseli,« reče ona lagano, »da 
ja hoću da ostanem uza te? Ti ćeš sebe i mene 
mučiti sumnjama i pitanjima . . . izrečenim i ne- 
izrečenim. Ti dakle nemaš nikakve vjere u našu 
budućnost?« 

»Ja ne vjerujem sam u sebe. Kako sam ti re- 
kao, Rozo, ti moraš da odlučiš. Ja se ne usuđu- 
jem da preuzmem na sebe odgovornost, da mi 
ovaiko nastavimo . . . Katkada mi se čini, da sam 
malo abnormalan,« reče on tiho. »Čini se, da 
smo svi mi u porodici malo duševno bolesni.« 

Sjeđjeli su nijemo neko vrijeme. Tada on opet 
progovori: 

»Katkada mislim na sve one sitnice, koje te 
vežu uz naš dom . . . sitnice, o kojima ja mislim, 
da ih voliš . . . vrt, gospodarstvo i mnogošta dru- 
go. Ja sam znao, da ti je sve to srcu priraslo i 
da te veseli. Ali kad sam vidio, da si se ti sva 
tome predala, zaiboljelo me je . . . pokatkad. Či- 
nilo mi se, kao da ti time hoćeš da ispuniš neku 
beskrajnu prazninu. Rado sam gledao, kako dom 
i sve oko tebe uspijeva, ali sam osjećao, da nas 
dVoje nismo srasli u jedno. I kad sam zatim . . .« 

»Jesi li to isto osjećao, kad sam ja očekivala 
dijete?« prošapta Roza. 

»Ne,« odgovori on isto tako tiho. 

Dugo su šutke sjeđjeli. Tada Roza odjednom 
reče: 

»Ja ću, Torfcilđe, na neko vrijeme otputovati. 
Idem k Briti... ona me je vrlo često pozivala 
k sebi. Vratit ću se k tebi, kad me pozoveš. Misli 
na to. Sjećaj se, da te ja ljubim, kako već moja 
narav može da ljubi. I da sam sada zrelija, nego 
na početku braka. Ja možda sada znam, što je 
u tvojoj, a što u mojoj naravi pogibeljno. I ako 
me ti pozoveš, vratit ću se s dobrom voljom, da 
najbolje iskoristim zadnju priliku, kao što ti 
veliš.« 

Ostali su; on je dohvatio njene ruke i poljubio 
ih. Ona je primila njegovu glavu i poljubila ga 
u lice, koje se od tuge i umora činilo kao uvelo. 
I pod njenim poljupcima lice je ostalo kao mrtvo. 
Zatim je otišla. 

Torkild je lutao po sobama. Mozak mu je bio 
prazan, a srce slomljeno. 

(Nastavit će se.) 


Zastori su najljepši ures svakog doma! 
Čipke će kao ukras uvijek postojati! 
Platno je najpotrebnija stvar u kućanstvu 
U nas sve to na izbor! 


ttpalc 

K A R D 1 N A L H L O N D (X) I BISKUP DR CARE V1Ć (XX) SVJETSKI PRVACI BICIKLISTIČKOGA 
s dvojicom poljskih biskupa na palubi parobroda prigodom povratka Š PORTA 


iz Dublina. Kardinal Hlond bi imao postati prefekt kongregacije za 
širenje vjere u Rimu Foto n Obitelj u 


S lijeva na desno: Francuzi Michard i Paillard te Nijemac 
Engel koji su stekli prvenstvo na utakmicama u Rimu 



KARDINAL VAN ROSSUM, 
bivši prefekt kongregacije za širenje vjere 
u Rimu, koji je prije dva mjeseca umro 



NOVI PREDSJEDNIK MEKSIČKE REPUBLIKE 
Rodriguez polaže nakon svog izbora pred meksičkim 
parlamentom zakletvu na ustav 




Njemački plivač f 
Kanal između Er 


L \ 

SA SVEČANOSTI N 
NOŠNJA U OKO 
Narodne nošr 

-v—, D 

UČESNICI SV^č 
NARODNIH - /i 
Na tim svečanostima sastali i 
nošnjama iz 400 sel 


Najpoznatiji 
»DANICA« X 

već je u prometu. Cijena mu je 
i slikama. Naručuje se kod h 

Jeronima, Zagreb, T 








REPU VATI KANAL 
1 M A N C H E 
tz Fischer pokušao je preplivati 
leske i Francuske, ali je 2 km 
ije cilja šuštao 

evo: 

,E M A Č K I H NARODNIH 
1CI GDANSKOGA 
: iz pruske Šleske 
sno: 

NOST1 NJEMAČKIH 
NJ \ IZ BAVARSKE 
se seljaci i seljanke u narodnim 
sviju njemačkih krajeva 


r v a t s k i kalendar 

GODINU 1933 . 

> dinara. Bogat je raznolikim štivom 

atskoga Književnoga Društva sv. 
Kralja Tomislava broj 21. 


Desno: f 

KAKO SE PRERAĐUJE OVČJA VUNA 
Na poljodjelskoj izložbi u Leipzigu pokazuje jedan ovčar, 
kako najzgodnije prerađuje ovčju vunu 
Dol je: 

NJEMAČKI UČENJAK NARODNOGA 
GOSPODARSTVA WERNER SOMBART, 
profesor sveučilišta u Berlinu, pozvan je od vlade južno- 
američke države Čile, da sa tri druga učenjaka izradi gospo- 
darski program za tu državu 


U dugim jesenjim večerima svaki čitatelj „ Obitelji “ 
treba da pročita i sva redovna i izvanredna izdanja 
Hrvatskoga Književnoga Društva sv. Jeronima , 
koja su izdana za god. 1933. Cijena je redovnim 
i izvanrednim izdanjima ukupno 40 dinara za sve 
jeronimske članove. 




SELO, U KOJEM SE NE ČITA, 
NE MOŽE NIKAKO NAPREDOVATI! 

Sad je vrijeme, da se po svim 
selima u što većem broju rašire 
nove jeronimske knjige, 
to najbolje štivo za hrvatski narod 

DEVET KNJIGA ZA 40 DINARA 
DEVET IZVORA RADOSTI I ZNANJA! 





NA 


M 


ZECENOM OTOKU Piše I >r Josip Jinđrić 

(Nastavak) 

NA ERINU. vio ni obalama Crvenoga mora. Jednom zgodom 


Noću smo se prevezli preko Kanala La Manche, 
kad smo iz Francuske prelazili u Englesku, a 
isto tako noću preko Irskoga mora, kad smo iz 
Engleske prelazili u Irsku. Za četiri i po sata 
željezničke vožnje prevalili smo preko 400 km 
od Londorla do Holyheada, irskom glavnom 
gradu najbliže engleske luke, odakle su nas do 
obale Irske dijelila još 122 km vožnje na pa- 
robrodu. 

Shrvan, umoran od triju napornih londonskih 
dana stisnuo sam se u kut željezničkoga kupe ja 
nasuprot dvjema mladim, stasitim, turistički 
odjevenim Engleskinjama, koje su vrlo živah- 
no razgovarale ne obazirući se na nas ostale 
putnike. Njihova susjeda, koja se šćućurila u 



DUN LAOGHAIRE (K I N G S T O W N) 


protivnom kutu, očajno je pogledavala čas u 
njih, čas u nas, koji smo se na suprotnoj sje- 
dalici borili s umornim trepavicama, što su se, 
čim smo sjeli, same sklapale. Do mene je sjedio 
neki francuski svećenik, koji je isto tako kao 
i ja putovao u Dublin. On je, čini se, bio manje 
umoran, te nije pokazivao, da ga čavrljanje 
onih mladih dviju engleskih turistkinja i naj- 
manje smeta, nego je i sam uhvatio rado prvu 
zgodu, da s nama, s kojima je imao isti cilj 
putovanja, zapodjene razgovor, kao da je htio 
da nam olakša borbu protiv sna. A u tom raz- 
govoru poveo nas je u najdavniju prošlost 
zemlje, kojoj smo se približavali. 

»Ovo je moj treći put u Irsku,« govorio je 
kao u nekom zanosu. Ni u jednu zemlju ne pu- 
tujem tako rado kao u ovu, koja svojom pro- 
šlošću od najdavnijih davnina pa sve do danas 
budi toliko simpatija u duši svakoga, tko je 
upozna. Znate li, da Irci svoju prošlost vežu 
čak s Moj šijem?« 

To nam je bila posve nepoznata stvar te smo 
radoznalo gledali u nasmiješeno lice Francuza, 
koji je nastavio: 

»Jest, irska legenda veli, da je neki scitski 
princ, po imenu Gadelas, u Mojsijino doba ži- 


ugrizla ga je zmija, te ga je ozdravio Mojsija 
svojim svetim štapićem. Tom mu je zgodom 
Mojsija prorekao, da će njegovi potomci vla- 
dati zemljom, u kojoj ne će biti zmija. I zbilja 
se jedan od Gadelasovih potomaka uputio da 
traži tu njegovu rodu obećanu zemlju. Ploveći 
i lutajući dugo i dugo morem iskrcao se u Irskoj. 
Tada je u Irskoj stanovao miroljubivi narod, 
koji se sam nazivao Firbolgi, a njegovi su ga 
osvajači zvali De Danann. Taj se narod bavio 
samo obrađivanjem zemlje, te je došljacima 
s Crvenoga mora bilo vrlo lako, da mu se na- 
metnu za gospodare. Gadelasov potomak, koji 
je tako zavladao u Irskoj, zvao se Milesius, ali 
starosjedioci ga nazvaše po njegovu ocu Ga- 
dels ili Gaels, a to je ime sačuvano do danas za 
irski jezik i narod. Jedan od Milesijevih sinova 
zvao se Ir, po kojemu je Irska prozvana sadaš- 
njim svojim imenom. A žena Milesijeva bila je 
Scota, po kojoj je opet Škotska dobila svoje 
ime, jer su sinovi njeni i onamo proširili svoju 
vlast. I onaj kamen od Scone, koji ste sigurno 
vidjeli u londonskoj Westminsterskoj Opatiji, 
na kojem se krune engleski kraljevi i za koji 
se veli, da je patrijarka Jakov snivao na njem 
san o ljestvama, što vode u nebo, prema irskoj 
je legendi najprije bio donešen u Irsku, te je 
bio na gradu Tari, gdje su Milesijevi nasljed- 
nici udarili svoje sjedište, a odatle da su ga irski 
osvajači prenijeli u Škotsku, dok za Jakova I. 
nije prenesen u Westminstersku Opatiju . . .« 

One dvije engleske turistkinje umuknuše, kao 
da i one žele slijediti Francuzovo pričanje. Već 
se približavao jedanaesti sat noći, danje svijetlo 
još nije bilo posve zamrlo, a vlak nas je brzinom 
od 90 km na sat bio odnio već daleko od Lon- 
dona prema zapadu. 

»Vrlo su zanimljive te i druge irske legende,« 
govorio je francuski svećenik dalje. »Obrađene 
su i u irskoj narodnoj pjesmi. I Irci imadu staru 
junačku epiku kao i vi Hrvati. A značajno je, 
da je glavni predmet, koji ta stara irska epika 
obrađuje, otmica jednoga bika, pa i inače go- 
veda često dolaze u tim pjesmama. To je znak, 
kakvu je važnost od najdavnijih davnina imalo 
stočarstvo u životu Iraca. U proljeće se slavila 
posebna svetkovina krava. I pjesmama, što bi 
ih ispjevali pjesnici, kojih je bilo na svim ple- 
mićkim dvorovima te su imali službu, da opje- 
vaju djela pređa svojih gospodara, mjerila se 
vrijednost pomoću krava: pjesma od pjesnika 
prvoga stepena vrijedila je tri krave, a pjesma 
od pjesnika trećega reda samo pol krave. Ti 
službenici pjesnici, bardi, bili su u staro irsko 
doba poseban stalež te su imali i vrlo jak utje- 
caj, koji je znao tako narasti, da su ih se i sami 
kraljevi bojali. Tako je u 7. stoljeću jedan kralj 
dao u svome kraljevstvu poubijati sve pjesnike, 
a nije poštedio ni njihove žene i djecu, samo 
da im utamani rod. Nije mu ipak uspjelo da ih 

posve iskorijeni, ali otada im je moć bila veoma 
umanjena . . .« 

Na vratima se kupeja pojavi naš suputnik 
s Brača. Donio mi je novine, koje sam mu, kad 
smo krenuli iz Londona, bio posudio. 

»Svi naši već spavaju, a sad ću i ja,« reče 
pružajući mi novine te zaželivši laku noć ode. 

Dok sam spremao novine u svoj kovčeg, da 
ih ne bih kod prekrcavanja zaboravio, moj je 
suputnik stavljao na Francuza neka pitanja o 
Irskoj, a na jedno od tih odgovori Francuz: 

»Granica između legende i povijesti Irske? 
Držim, da tu granicu čini zapravo dolazak sv. 
Patrika u Irsku god. 432. Po tom svom apostolu 
ulazi Irska naglo u red kulturnih zemalja Evro- 
pe. I dok malo zatim Irska počinje slati kršćan- 
ske vjero vjesnike na razne strane Evrope, do- 
laze evropski osvajači, da zavladaju Irskom. 
Već. g. 438. eto Danaca, kojih vlast u Irskoj 
traje gotovo punih šest stoljeća. Podrug sto- 
ljeća nakon Danaca počinje vlast Anglosasa u 
Irskoj te traje sedam i p6 stoljeća sve do ne- 
davnih naših dana. A znate, što je meni posebno 
značajno i u legendarnoj i u historijskoj pro- 
šlosti Irske? To, da pojedine epohe uvijek po- 
činju dolaskom kakvoga plovca po moru. S Cr- 
venoga je mora doplovio legendarni Milesius 
i dao ime irskom narodu i jeziku, a po svome 
sinu i Irskoj. Drugi je veliki došljak bio sv. 
Patrik, koji je svojom pojavom Irskoj dao 
kršćansku stabilnost, taj najjači stup irskog 
opstanka i snage. Među epohalne irske plovce 
ubraja se i sv. Brendan, koji je u doba dan- 
skoga gospodstva tražio obećanu zemlju plo- 
veći sedam godina na zapad od Irske i kojemu 
Irci pripisuju, da je gotovo tisuću godina prije 
Kolumba otkrio Ameriku: u najteže doba pro- 
šloga stoljeća tražili su Irci, gonjeni iz vlastite 
domovine, put u bolju, obećanu zemlju tragom 
sv. Brendana. A iz te obećane zemlje iskrcao se 
g. 1916. opet jedan plovae, sir Roger Casement, 
doplovivši na njemačkoj podmornici i otvorivši 
epohu najnovije irske borbe za slobodu, borbe, 
koju je on, uhvaćen brzo od Engleza i strijeljan 
u Londonu, prvi platio glavom . . .« 

(Nastavit će se.) 

Hrvatske muške seljačke rukotvorine 

(Svršetak sa str. 651.) 

ukras, nekoji samo za svečanije zgode, a nekoji 
i za svagdanju uporabu. Ali svaki od tih pred- 
meta načinio je momak ili mladi muž, ili da njime 
razveseli koga od svoje svojte, ili zato, što hoće 
da imade lijepe stvari, kojima se sam služi. Dakle 
ljubav za svoje najbliže i smisao za ljepotu stvo- 
i ili su sve te krasne rukotvorine. 

Radi toga morao je stranac nesamo zavoliti 
hrvatskog seljaka, nego također osjetiti prema 
njemu i duboko poštovanje, jer samo plemenite 
i čestite duše vole, što je lijepo. 

Tako je bilo prije trideset ili četrdeset godina. 
Danas se takve rukotvorine sve manje prave, a 
ukoliko ih se tu i tamo nađe, nitko ih od domaćeg 


svijeta nažalost pravo više ne cijeni, niti do njih 
puno drži. Međutim po tim lijepim seljačkim 
rukotvorinama mi smo se Hrvati razlikovali od 
drugih prosvijetljenih naroda. One su očito go- 
vorile, da smo mi narod posebne kulture, jer 
imademo mnogo toga lijepa i vrijedna, što drugi 
narodi nemaju. 

One trebaju da budu i danas naš ponos i dika, 
pa gdje ih nestaje, trebaju se ponovno prema 
dobrim starijim uzorcima opet početi praviti. 
Istina, danas nemaju mladi ljudi toliko slobodna 
vremena kao nekada, kada je svaka iole imućnija 
kuća imala čitavo stado svinja i goveda, pa je za 
to morala imati svog pastira iz kuće, ali vremena 
bi se ipak našlo, samo treba imati dobre volje i 
razumijevanja. Međutim danas se takve rukotvo- 
rine sve više traže u stranom svijetu, pa kad bi 
ih bilo za prodaju, mogli bi za njih bogodani 
seoski umjetnici zaraditi i lijep novac. 

POD BIJECIM JEDROM 

(Svršetak sa str. 653.) 

Ovaj put je moja zapovijed bila zakon. 

Iz dražice smo izašli »bordižajući«, a kad smo 
otvorili kanal i nagodili jedro, lađica je zarežala 
jače, nego da je motor tjera. Kormilom je rav- 
nala Karmen, Nada se prepirala s Krešom; Fran- 
cika, slovensko dekle, pjevala nam neke sloven- 
ske pjesmice, koje su u Sloveniji jamačno već 
davno zaboravili. Mala je Šonja slatko zaspala. 

Jutros smo na pučini dočekali izlaz sunca, a 
sada mu se evo opet skoro sa istog mjesta di- 
vimo pri zalazu. Veličanstven prizor! 

Ovaj čas istinskog užitka sili me na jednu re- 
fleksiju. Pitam se: zašto mi sinovi jedne pomor- 
ske države, posebice mi primorci slabo marimo 
za šport na moru, za šport, koji je najestetičniji, 
najugodniji, najzdraviji i najnacionalniji od svih 
športova? Danas je nedjelja, divan Božji dan; 
lagani vjetrić u svim svojim dnevnim nijansama. 
U svakoj luci, koje smo se dotakli, njiše se po 
desetak bijelih labudova: laganih barčica i jedri- 
lica. A mi za čitavoga dana ne sretosmo na moru 
ni jedne. Baš ni jedne. Ali zato se danas u Splitu 
igra nogometna utakmica, taj tuđi surovi šport. 
I na Hajdukovom igralištu će se danas sleći ne- 
koliko hiljada gledalaca iz našeg primorja. Za- 
kaparene su za prijevoz posebne lađe i posebni 
autobusi. Iz samog Zagreba stiže na ovu utak- 
micu 500 gledalaca, da vide pamet noge i elasti- 
čnost jareće kože . . . 

Sumrak dobrano zahvatio. Napalila se elek- 
trična svijetla duž primorskih Poljica. Omiš pla- 
nuo plamenom. Na domaku smo gorostasima 
Dinare i Babljače. Već nazrijevamo u mraku 
ždrijelo tihe brdine. Maestral je popustio, hvata- 
mo se ponovno vesala. Zvuci orkestra sa terase 
hotela Bellevue kližu se snenom pučinom i mi- 
ješaju se sa pjesmom, što se sve jača i oduše- 
vljenja razliježe sa okićene »Fanyte«, koja po- 
put pobjedničke galije starih omiških gusara 
hitro ulijeće u omišku luku. 

Osma otkucava. Zdravo, dragi grade! 

KAZALIŠTE 


OVOGODIŠNJE NOVOSTI. 

Između repriza, koje je zagrebačko 
kazalište iznijelo početkom ovogodi- 
šnje kazališne sezone, nalazimo i ne- 
koliko noviteta, koje je vrijedno da se 
registrira. 

»Teuta«. Na spomen stote godišnjice 
ilirskog preporoda zagrebačko će ka- 
zalište ove godine iznijeti nekoliko 
klasičnih i modernih djela, koja su u 
vezi s tim vrlo važnim našim pokre- 
tom. Prvo djelo, koje u tom nizu iz- 
lazi na repertoar, jest »Teuta«, naj- 
poznatije djelo jednog od osnivača 
hrvatskog kazališta Dimitrija Deme- 
tra, koji je preminuo pred ravnih 60 
godina. Dimitrije Demeter, rodio se 
u Zagrebu 21. srpnja 1811. kao poto- 
mak stare grčke porodice, koja se do- 
selila u naše krajeve u 18. vijeku. Po- 
čeo je pisati svoja djela na novo- 
grčkom jeziku, ali ga je ilirski pokret 
ubrzo pretvorio u vatrenog hrvatskog 
nacionalistu i zaslužnog kulturnog 
radnika. Napisao je epsku pjesmu 
»Grobničko polje« i drame »Ljubav i 
dužnost«, »Krvnu osvetu« i »Teutu«, 
koja je štampana u Beču g. 1844. Pri- 
ču o Teuti, uzeo je iz povijesti starih 
Ilira, koji su nekad stanovali na Bal- 
kanskom poluotoku i koji su po mi- 
šljenju naših narodnih preporoditelja 
onoga doba bili praoci južnih Slavena. 
Radnja se događa u III. vijeku prije 
Krista na južnom dijelu našeg Jadra- 
na, gdje je ilirsko pleme Ardijevaca 
imalo jaku državu, kojom je upra- 
vljala kraljica Teuta. — Demetrova 
»Teuta« prikazana je prvi put tek 
g. 1864. Zadnji put je prikazana u Za- 
grebu pred punih 20 godina (god. 
1912.), pa je pohvalno za upravu ka- 
zališta, da tu klasičnu našu tragediju i 
opet oživljava. 

»Zec« je najnovije djelo našeg mla- 
dog književnika Miroslava Feldmana. 
God. 1927. prikazana je u Zagrebu 
njegova drama »Vožnja«, a izdao je 
pored toga i dvije zbirke pjesama 
»Iza sunca i »Arhipelag snova«. — 
Dramsko djelo »Zec« napisao je na 
temelju svog iskustva iz svjetskog 
rata. Radnja se odvija od lipnja do 
listopada g. 1918. na talijanskoj fronti 
i prikazuje nam u nizu brojnih po- 
ratnih djela o svjetskom ratu jedan 


zgodan detalj sa 6. bitnice 9. domo- 
branske poljsko-topničke pukovnije, 
gdje se muče i glođu i ubijaju oficiri 
i vojnici. U taj grubi ratnički ambije- 
nat ulazi mali zec, kojeg su našli u 
šumi, kao najvažnije lice na čitavoj 
fronti, jer u nj satnik Doringer proji- 
cira svoju humanost, svoju savjest i 
znade za nj zagrijati čak i sam Beč. 
Zbog njega stavlja u kretanje čitavu 
satniju, zbog njega je spreman da po- 
lovicu satnije zakolje, za nj kuha mli- 
jeko i žgance, — a za vojnike, za ljude 
nema ni trunak osjećaja ni srca, nego 
ih trga, gnjavi i mrcvari do iznemo- 
glosti. To je eto sva kontradikcija i 
nemogućnost jedne ličnosti — kao što 
je bila kontradikcija i nemogućnost u 
velikim dimenzijama i sav onaj kobni 
svjetski rat. 

»Trafika«, komedija modernog ma- 
džarskog dramatičara Ladislava Buš- 
Feketea, prikazana je kod nas u re- 
žiji i preradbi Ka Mesarića. Obrađuje 
fragmenat suvremenog života, u ko- 
jemu negdašnje ugledne ličnosti mo- 
raju da se bore u jurnjavi sadašnjice 
za svakidašnji kruh. Jedna bivša ge- 
neralica kao ratna udovica dobila je 
trafiku i u njoj počinje radnja Buš- 
Feketeove komedije. Starija njezina 
kći je dama visokog stila, ali nesretno 
udata; mlađa njezina kći je suvremena 
djevojka, koja ne smatra više, kao što 
je neposredna poratna ženska gene- 
racija smatrala, da je cilj žene u spor- 
tu i razvratu, već koja uviđa, da su 
poštenje i osjećaj glavna odlika žene. 
Ova mlađa napokon nalazi pravu sre- 
ću s mladim grofom, a i ona starija 
iza različitih peripetija odlučuje, da 
se pomiri sa svojom sudbinom i da u 
okviru mogućnosti udesi svoj život i 
svoje želje. — Stvar je općenite na- 
ravi, pa je nije bilo teško primijeniti 
na Zagreb i postaviti, je u Mesničku 
ulicu, kao što je to učinio Ka Mesarić. 

»Pravo na grijeh«. Dok se u »Tra- 
fici« pogdjekoji neukusni ispad i na- 
zor dade pregledati, u komediji »Pra- 
vo na grijeh« to je nemoguće, jer ne- 
samo da je svaki prizor neumjestan, 
nego je i samo jezgra i tendencija 
skroz pogrešna. Uvjeravati publiku, 
da muškarac ima pravo na grijeh, na 
nevjeru, dok žena to ne smije, znači 


KROMOVANJE kovinskih predmeta 

(po sistemu prof. chem. Dra PFANHAUSERA IZ LEIPZIGA) 


kao 

crkvene kadionice, 
posude za svetu vodu, 
crkvene svijećnjake, 
jedaćeg pribora, 
raznog posuđa, 
armature i pipa, 
pokućtva iz kovine, 
gladila, alata, 
kirurških sprava, 
muniovoda, vaga, 
kvaka, okova i t. d. 

NARUDŽBE SE 


kromovani predmeti 
im adu : 

1. oku ugodan srebrnkasto plati- 
nasti sjaj. 

2. veliku trajnosti otpornost protiv 
vanjskog utjecaja. 

3. silnu tvrdoću, a zadržava svoj 
sjaj u visokoj temperaturi. 

4. nije ih potrebno čistiti kao ni- 
kalj, ne oksidaraju, zadrže dugo 
kromov sjaj. 


kao 

dijelova 

automobila, 

aeroplana, 

motocikla, 

autobusa, 

tramwaya, 

bicikla, 

sklizaljki, 

parobroda, 

strojeva, 

oruđa, i t. d. 


1ZVRŠUJU UZ SOLIDNE CIJENE KOD TT. 


A. MARUZZS nasljednici ZAGREB, 

FRANKOPANSKA ULICA BROJ 9. — TELEFON BROJ 27-59 

ZA OSVJEŽENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

i e sastavljen iz aromatičnog ljekovitog 
ilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena boce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 
Ljekarnik VLATKO BARTULIĆ ZAGREB 
Jelačićev trg broj 20. 


iz temelja preokretati moral ili u naj- 
bolju ruku propagirati njegovu rela- 
tivnost. Doista, to je sve izneseno u 
obliku komedije, ali komedije s ta- 
kvim tonom, koji olako shvaća sve 
te životne obiteljske i etičke proble- 
me i koji i preveć velikodušno znade 
da »oprašta«, bolje: odobrava zlo. 
Komediju je napisao mladi češki knji- 
ževnik Vi lim Werner, prevela ju je 
N*na Vavra, a režirao Tito Strozzi. 

»Bijeli konj« je opereta-revija. »Bi- 
jeli konj« je ime gostionice na pod- 
nožju vrhunaca, kamo stižu na odmor 
čitava jata izletnika. Sadržaj se raz- 
vija kroz bezbroj slika, koje su ispu- 
njene veselom glazbom brojnim ba- 
letima, da na koncu dobijemo tri 
mlada para. Za priredbu su izrađene 
nove dekoracije i kostimi i uložđo 
se uopće mnogo truda, možda i pre- 
više za stvar kakva je »Bijeli konj«. 

L. P. 



DOMAĆICE 


kupujte potrebitu sta- 
klarsku i porculan- 
sku robu u staklani 

R. PASARIC, ZAGREB, 

Ilica 5 Ilica 5 





MAJICA l DIJETE MODA 


OBITELJI S MNOGO DJECE. 

U Francuskoj je predložen zakon, da svaka majka, kad joj se rodi 
drugo dijete u braku, dobiva državnu nagradu od 500 franaka (oko 
1100 Din), a za svako daljnje dijete po 1000 franaka (oko 2200 Din). 
Osim toga one obitelji, koje imadu barem troje djece mlađih od 13 
godina, imale bi dobivati godišnje potpore: po 360 franaka na treće 
dijete, po 540 franaka na četvrto dijete i po 720 franaka na peto 
dijete. Napokon je predviđeno i to, da svaki otac ili mati koji odgoje 
barem troje djece do 16 godina, nakon navršene šezdesete godine 
dobivaju državnu penziju od 500 franaka godišnje, a oni, koji odgoje 
šestero djece, penziju od 1000 franaka na godinu. Ni to nije još sve. 
Zakon se pobrinuo, da roditelji, koji su namješteni u kakvoj službi, 
dobivaju i obiteljski doplatak upravo onako, kako je to i s državnim 
namještenicima. Tako otac na prvo svoje dijete, koje nije još na- 
vršilo 16 godina, dobiva po 1 franak na dan doplatka na svoju plaću, 
a za svako daljnje dijete po 1 i po franka. 

Tako se eto Francuska brine za one obitelji, koje imadu djece. To 
je i sasvim pravo, jer djeca su budućnot naroda i države. Zato treba 
pomoći roditeljima, koji odgajaju djecu, i ta pomoć treba naravski 
da bude to veća, što koja obitelj ima više djece. Kod nas se tom još 
nije posvetila nikakva pažnja. Ima cijelih naših krajeva, u kojima ima 
sve manje djece, a gospodarska kriza također nepovoljno utječe. 
Mnogo se o tom već kod nas pisalo, mnogo razmišljalo i raspra- 
vljalo, ali malo načinilo. Trebalo bi pokrenuti cijeli jedan pokret, 
koji bi pitanje obitelji s mnogo djece stavio na dnevni red, jer to 
pitanje nije samo privatna stvar tih obitelji nego i opće narodno 
pitanje. Tko to ne vidi, taj ne gleda daleko u budućnost. 

Z D R A V C J JE 


LIJEČENJE OPEKLINA. 

Opekline idu u red opasniji'h tjelesnih povreda, jer se teško mogu 
izliječiti i podvrgnute su različnim infekcijama. 

Ljudi povrijeđeni od požara obično osjećaju jaku žeđ. Treba ; m 
dati da obilno piju vode, kavu ili čaj. Ako je koža samo pocrvenjela, 
onda je treba premazati čistim uljem, žutim vazelinom; u slučaju 
da nemamo ni jedno ni drugo, dobar je i maslac ili svinjska mast. 
To 'isto možemo učiniti i ako se na tijelu pokazuju lakše opekline. 
Veće, teže rane, treba namazati u jednakim dijelovima pomiješanim 
lanenim uljem i krečnom vodom. Ako su se pojavili mjehuri, ne 
treba ih dirati, istiskivati, jer oni najviše naginju infekciji. Ali ako 
liječnička pomoć ne može brzo stići, onda ipak treba i te opekline 
izbosti vrhom škara, što smo ih prije držali na plamenu, a iza toga 
dobro istrti čistim alkoholom. 

Opekline obično izazivaju jaku bol, a to je stoga, što su osjetljivi 
živci slobodni, napolju, nisu pokriveni kožom. Najbolje je opeklinu 
ostaviti otvorenu, ne zavijati je, ali jer prijeti opasnost od infekcije, 
ipak je bolje napraviti od žice malu rešetku, okruglu, u obliku brnjice 
za pse, i nju staviti nad opeklinom, pa onda žicu pokriti ovojem. 
Tako se izbjegava opasnost od infekcije, a ipak zavoj ne pritišče ranu. 

Treba pazit 11 ', i na to, da bolesnik ne čini mnogo pokreta, da leži 
posve mirno, jer svaki pokret izaziva kod njega jake bolove. Naj- 
veća je pogreška, ako se na opekline stavlja koji hladan predmet ili 
se hladi kakvom hladnom tekućinom. To doduše izaziva kod boles- 
nika momentano osjećanje olakšanja, ali kasnije postaje bol jača. 

Isto smo tvrdili, 

* 

obistinilo se! 


„Jajnine" (makaroni, špageti, zakuhe), ova izvrsna hrana 
prodire sve više u sve slojeve našeg stanovništva. Zaista 
su ukusno, tečno i hranljivo jelo, te uopće upotrebljivo 
više nego makoje drugo. 


ŠTO SE NOSI OVE JESENI? 

ŽENSKI SVIJET 


Audijencija mladenaca kod Pape. 

U Italiji se vodi propaganda, da mla- 
denci nakon vjenčanja idu na svad- 
beno putovanje u Rim, pa u tu svrhu 
mogu putovati za četvrtinu cijene na 
željeznicama. U Vatikanu je rezervi- 
rana posebna dvorana, u kojoj Sv. 
Otac Papa prima mladence u audi- 
jenciju, pa se njima uvijek daje pred- 
nost pred ostalim hodočasnicima. Ti- 
me Papa hoće da pokaže, kako treba 
da se cijeni važnost i svetost braka. 
Papa takovom prilikom govori mla- 
dencima o katoličkim dužnostima u 
braku te im podjeljuje poseban svoj 
blagoslov. 

Porez na obitelji bez djece zavodi 
se u Holandiji. Isto tako porez na ne- 
ženje. Savez katoličkih obitelji radi 
na tom, da čisti prihod od tih poreza 
država upotrijebi na potporu onih 
obitelji, koje imadu više nego četvero 
djece. 

Imena boljševičke djece. Boljševici 
u Ruisiji daju svojoj djeci često ova 
revolucionarna imena: Sloboda, Bari- 
kada, Oktja'br, Spartak, Udarnik, Pja- 
tiljetka, Volja, Elektrina, Era, Novo- 
mir, Zvjezdočka itd. 

Glavni rad žena za opće dobro ide 
za ublažen j em ljudske bijede. Gladne 
nahraniti i žedne napojiti. No čovje- 
čanstvo više trpi od duševnoga nego 
tjelesnoga glada. Duševni glad izvor 
je najvećim nevoljama, od kojih danas 
strada ljudski rod. A taj duševni glad 
utažuje se dobrim štivom. Žena, koja 
širi dobro štivo, čini više dobra, nego 
li da gladne nahrani. Zato svaka ple- 
menita žena mora postati apostolkom 
dobroga štiva. 

Ženski rekord u plivanju postigla 
je plivačica Lu Koch, koja je plivala 
50 sati 12 minuta bez prestanka. Pri- 
jašnji rekord je iznosio 46 sati, koji 
je postigla Mercedes Gleitze, slavna 
radi toga, što je preplivala Kanal iz- 
među Evrope i Engleske. 

Avijatičarka Amy Johnson - Molli- 
son, koja se po svem svijetu prosla- 
vila osobito tim, što je sama aero- 
planom preletjela iz Engleske do 
Australije, dala je o ulozi žene u avi- 
jatici ove zanimljive izjave: Muškarci 
nastoje najviše oko brzine vožnje, a 
ženi je u prvom redu do udobnosti. 
Taj utjecaj žene pokazat će se u avi- 


jatici što dalje to više u tom, što će 
se graditi sve udobniji aeroplani. Taj 
svoj utjecaj izvršila je žena već kod 
parobroda, željeznice i auta, te su 
zato ta prevozna sredstva uređena 
s tolikim udobnim komfortom. To 
žena ima da postigne i kod aero- 
plana, pa će se ljudi onda jednako 
rado ili još i radije voziti po zraku 
nego li po zemlji. 

Novi ples. Bečki učitelji plesa izu- 
mili su novi ples, kojem su dali ime 
tanganila. Pleše se kao spori val- 
cer u sinkopiranom tročetvrtinskom 
taktu. 

Koliko vrsta ruža ima? Nijemci su 
priredili poseban leksikon (popis, rje- 
čnik) ruža, u kojem je nabrojeno ni- 
šta manje nego 17.000 vrsta raznih 
ruža. U golemom ružičnjaku u Son- 
derhausenu u Njemačkoj uzgaja se 
9.000 vrsta ruža. 

Zlatna cigla. Dosada još sigurno ni- 
tko nije čuo za takova šta: za zlatnu 
ciglu. Pa ipak imade i ona, samo što 
je sigurno nitko ne će upotrijebiti za 
gradnju, kao što se cigle oibično upo- 
trebljavaju. Naime jedan kopač zlata 
iz Aljaške dao je sve svoje blago u 
zlatu sliti u oblik jedne sasvim nor- 
malne cigle. Ova cigla teži oko pet 
kilograma i lima vrijednost oko 125 
hilj'ada maraka, što bi u našem novcu 
iznosilo preko milijon i po dinara. 

Automobilska nezgoda, — konac 
prvog izleta! On leži u jarku pod ru- 
ševinama auta, ona je izletjela preko 
jarka u krumpir. Na sreću nitko nije 
ranjen, samo auto, dakako još neispla- 
ćen, može se prodati u staro željezo. 
Ona otvara torbicu i hoće da se po- 
gleda u zrcalo. Zalomi ruke i klikne: 
»Bože, danas ćemo imati nesreću, 
meni se razbilo zrcalo!« 

sije: ti a kosa 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosa sijedi, otvrdne 
i lako ispada. Hod mladih ljudi preporuča se protiv toga 
odmah upotrijebiti sigurno sredstvo, a to je Bi/jevna 
iscrpina od koprive, ona daje kosi hrane, da ova opet 
može da izgrađuje boju kose. Redovitom njegom / 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
posijede, preporuča se upotreba zvanrednog sredstva 
za povrat prijašnje boje nose, a to je sredstvo Dr Wal- 


lair Restonativom. Cijena bočice Din 20'— Proizvađa 
9. osnovana KAPTOLSKA LJEKARNA S V. MARIJE, 

LJEKARNI H VLATKO BARTULlC, ZAGREB, JELAČIĆEV TRG 20 




C lt tzinu 
i fzazalištu 

prijeti Vam opasnost od 
gripe kao i svugdje, gdje 
se mnogo ljudi skupi. 

Zaštitite se sa nekoliko 


Odobreno od Ministarstva soc. PoU*ik« 
i nar. zdravlja S. Br. 15051 od 26. 8. 1932 


K U ĆA^NSJTV^O 

Kako ćemo se riješiti žohara? Sku- 
hani gris i razređenoga piva, u kojem 
ima rastopljenog boraksa, namaži na 
male daščice i postavi ih na mjesta, 
otkuda izlaze uveče žohari. Ponovi 
to tri do četiri puta, pa će biti uta- 
man jeni. 

KUHINJSKI RECEPTI. 

Brzo pečeno meso. Može se ovaj 
postupak primijeniti pri pečenju go- 
veđeg, telećeg, svinjskog i jagnjećeg 
mesa: Meso se opere, istuče maljem, 
posoli .i pospe s malo brašna. Na ma- 
sti se s obje strane brza isprži pri 
vrlo jakoj vatri. Ovdje se s mašću 
ne može štedjeti, jer ako se uzme ma- 
la količina masti, meso će biti suho. 
Kad se meso, sasvim isprži, treba 
mast ocijediti u poseban lončić i osta- 
viti samo onoliko, koliko je potrebno 
za prelivanje mesa. Zatim se doda 
malo vode i. još malo vremena prži 
meso pod zaklopcem. 

Jaja sa šunkom. Namaži posudu 
mašću, razbij jaja jedno za drugim i 
poslaži ih jedno do drugog u po- 
sudu. Nato ih posoli i pospi paprom 
(biberom). Nasjeckaj 125 grama šun- 
ke (na 4 jaja!) i pospi je po jajima. 
Zatim stavi posudu u vrelu pečenjaru 
i peci naglo. S. A. 


Za svoju djecu odmah naručite 

„MACU MLADOST" 


Potrebna Knjiga za svalio Kućanstvo je 

VELIM BKitMHSM HUMRlEi), 


zbirka prokušanih naputaka za ukusnu 
građansku hranu. Drugo prošireno iz- 
danje. Sastavila ZLATA SUDETA. 
280 stranica. — Broširano 30. Din. — 
Vezano u originalne korice sa zlalo- 
tiskom 40 Din. — Za poštarinu valja 
dodati 3 Din. — Razašilje pouzećem 
ili za unaprijed doznačeni novac: 

KN3IŽ9R9 NARODNE PROSVJETE 

ZAGREB, Kaptol 29. Br. ček. rač. 33.848 

nosnu DJECU 


ČAROBNI KAMENCIC .... .... 


Među visokim gorama živio je sijedi starac sa 
svojim sinom. Bili su to jedini stanovnici toga 
brdovitog kraja. No jednoga dana umre stari 
pastir i ostavi mladog sina sa tri ovce, da hrani 
sebe i njih. Ali jedne noći navali vuk na slabašni 
pastirev tor i odnese jednu ovcu. Druge noći od- 
nio je drugu, pa napokon i onu treću. Tako je 
mladi pastir ostao sam samcat na bijelome svi- 
jetu, bez hrane i obrane. Kudli će, šta li će? . . . 
I baci jednoga dana torbu preko ramena, pa 
krene u svijet. 

Išao je mladi pastir dugo, vrlo dugo, te jednoga 
dana pade umoran na obalu nekog zelenog je- 
zera. Napio se njegove vode i legao u travu, da 
otpočine. Kad mu se pričini, da čuje neko tihano 
zapomaganje. Stane prisluškivati. I jest, neko 
tihano piskutanje . . . Pomakne ruku, a to pod 
njom nešto mekano. Trgne se i uspravi i ugleda 
u travi malu blijedu ribicu. Ribica u travi! To ga 
je nemalo začudilo, no ribica piskutljivim gla- 
som prozbori: 

»Neznani junače! Zla me maćeha bacila iz vode 
vani, jer hoće da uživa sve bogatstvo mojih pod- 
vodnih dvorova. Daj, junače, makni me iz ovog 
suhog zelenila, gdje pogibam, i 'baci me u one 
lijepe valove zelenog jezera. Ja ću ti biti za- 
hvalna i bogato ću te nadariti.« 

Mladić se smilovao ribici, podigao je i tisnuo 
u jezero. Ribica je časkom ostala mirno, zatim 
raširila peraje, trgnula repom i praćakajući se 
veselo nestala u dubinama. Mladić se i opet po- 
valjao na travu, ali ga i opet trgne glas ribice: 

»Hej, junače! Evo ti moje nagrade. Nosim ti 
čarobni kamenčić, pa štogod zaželiš, njime ćeš 
postići. No pazi: možeš da zaželiš samo jednu 
jedinu želju.« 

Ribica je bacila na obalu crveni kamenčić pa 
odmah nestala u valovima. Mladiću više nije san 
htio na oči. Skočio je, dohvatio crveni kamenčić 
i stao ga prevrtati i prebacati iz ruke u ruku. 
Isto su se tako u njegovoj glavi prevrtale i pre- 
bacivale različite misli i želje . . . Kakvu želju da 
poželi? Kakvu sreću da izabere?... Ušetao se 
mladić obalom. Na licu mu se odražavao nemir. 


Da zaželi bogatstvo? Hej, tad bi imao mnogo 
novaca, mnogo zlata i srebra! Kupio bi haljine, 
auto, zrakoplov, sjajne dvore, velike vrtove 
silno stado ovaca ... i sve, što mu srce zaželi. 
— No može doći neprijatelj pa mu sve to ugra- 
biti, zapaliti, uništiti! Trebao bi zato biti vladar, 
car! Trebao bi imati vlast u svojim rukama i 
upravljati vojskom i selima i gradovima. Svak 
bi mu se klanjao, svak se od njega bojao... 
No mogla bi da ga uto pograbi kakva bolest, da 
ga baci u krevet ili da ga povede na drugi svi- 
jet ... a onda, što će mu sve to? — Hej, zdravlje, 
zdravlje! To je ipak najbolje da si čovjek po- 
želi ... A što će mi zdravlje, kad sam bez igdje 
ikoga? Sam lutam i tumaram, bez ljubavi i milo- 
srđa. Da barem imam kakva druga ili družicu, 
pa da s njima živim na ovome svijetu. 

Već je mladić htio da se odluči i da nešto po- 
želi, kadli ga u želucu nešto zaboli. Osjetio glad, 
tešku glad. Ta već dva dana nije okusio hljeba. 
Posljednji komad pogače davno je pojeo i sada 
pati i gladuje. Već su mu uda klonula i tijelo 
oslabilo i klonulo na travu kod zelenog jezera. 
Ljudi su daleko, sela i gradovi daleko, a svuda 
naokolo vlada zelena pustoš. Bog znade, da li će 
se s tog mjesta više ikad moći da makne . . . Uzeo 
je u ruke crveni kamenčić, oglednuo ga i još 
jednom pa uzdahnuo iz dna grudiju: 

»Pogaču, pogaču, veliku bih pogaču htio.« 

I doista: onaj crveni kamenčić počne da raste 
i raste. I za čas od njega nastane divna velika 
pogača, kakvu mladić nije vidio nikada u svome 
životu. Zagrize i nasiti svoj gladni želudac. 

Zatim se povaljao po travi i tvrdo zaspao. Kad 
se probudio, već je svitala zora novoga dana. 
Osjetio se lak i zdrav, pa skočio na noge lagane. 
Ogledne se naokolo: tu je jezero, tu torba... 
Sjetio se one zgode sa čarobnim kamenčićem i 
ražali mu se. Joj, pa šta li je on to bio pože- 
lio! .. . I gorko zaplače. 

No videći da je sve uzalud i da se čovjeku 
sreća samo katkad nasmiješi, otare rukavom 
suze, prebaci torbu preko ramena i krene dalje 
za kruhom . . . Već je naime počeo da ćuti glad. 



Ekspresne pruge iz Splita za Sjevernu 
i J uži n u Am eriku. 

„SATURNIA" — ,,VULCANIA“ — „NEPTUNIA« 
„OCEANIA" ekspresni motorni brodovi 


LLOYD TRIESTINO 

Ekspresne pruge za Atenu, Carigrad, Egipat, Indije 
i Daleki Istok. 

IZRAVNA BRZA PRUGA ZA SVETU ZEMLJU 

Putničko-teretne pruge za Levant i Crno More. 
Sve upute daje besplatno: 

Glavno zastupstvo : 

COSULICH LINE, ZAGREB 

Starčevićev trg broj 6 

i pod zastupstva: Beograd, Bitolj, Dubrovnik 2, Korčula, 
Ljubljana, Makarska, Osijek, Sušak, Split, i Šibenik 

Umjetničko-fotografski atelier 


C Uljudan gost. »Molim vas, kono- 
/ baru, imate li još drugo kakvo toplo 
[ piće osim piva?« 

" Poznaje sam sebe. Sudac: »Već je 
deveti put, da vas moram radi prosja- 
čenja kazniti. Nadam se, da je to po- 
sljednji put.« 

Prosjak: »Zar ste, gospodine suce, 
možda premješteni?« 

Opet Škoti. Prvi Škot: »Hallo, San- 
dri, jesi li ti to? Najmanje deset go- 
dina se nijesmo vidjeli.« 

Sandi: »Istina, deset je godina već 
odonda prošlo.« 

Prvi Škot: »Dakle, ovaj susret mo- 
ramo proslaviti uz čašu pive.« 

Sandi: »Dobro, ali sjeti se, da sam 
ja zadnji put plaćao. 

»Napred«. Krotilac lavova je bio 
upravo u krletki, kad mu sluga do- 
vikne: 

»Mister, vaš cipelar je donio nove 
čizme!« 

»Neka uđe!« 

Boji se. Neki gospodin gazi do po- 
jasa po potoku da pređe preko. Dru- 
gi koji je uto prolazio preko neke 
brvi upita: 

1 »Zašto ne idete preko brvi?« 

~ »Bojim se, da ne padnem u vodu!« 
^ Kratkovidan. »Zašto Tvoj sin tako 
loše igra violinu?« 

»Znaš, kratkovidan je, pa igra i 
_sve muhe koje mu sjednu na note. 

Dobra mati. Ulovili nekog fakina 
na krađi, a njegova mati zaplače vi- 
deći ga pred policijskim komesarom: 

»Oh, koliko sam ti puta govorila, 
da se pustiš krađe kada neznaš krasti. 

Dječja zloba. »Anka., zašto si tako 
zadovoljna?« 

»Tata me je istukao!« 

»I to ti je tako drago?« 

»Da, jer je polio pri tome tintu po 
novom stolnjaku. A zna kako će ga 
mama zbog toga izgrditi!« 

Bogataš drugom bogatašu: »I vi 
kažete da ja nijesam ništa učinio za 
umjetnost. A vidite! Ja sam platio 
iuče litru vina onom čupavom sli- 
karu, što sjedi preko puta od nas!« 

Samoobrana. Pravni ispit. »No, 
gospodine kandidate, što je samo- 
obrana?« 

Muk. 

Profesor hoće da pomogne. 


»Vi idete posve sami kroz go *u, 
napadne Vas neki razbojnik i traži 
od Vas hiljadu dinara. 

Što biste učinili?« 

»Smijao bih se,« odgovori kandidat. 

Šport. »Moj sin, koji je bio vrlo 
slab, silno se oporavio zimskim špor- 
tom, samo si je na koncu prebio obe 
noge!« 

Zdravi prosjak (idući kraj zboro- 
vanja nezaposlenih): »To je prava 
sramota! Na stotine ljudi eto ne- 
maju posla, a meni kamo god dođem 
kažu: »Radi nešto, pa ćeš već dobiti.« 

Mučenik. »No, novopečeni zakon- 
ski mužu, kako ti se sviđa u zakonu?« 

»Nikako!« 

»Zašto?« 

»Zato, jer ujutro, u podne i na- 
veče žena uvijek traži novaca.« 

»Pa- što radi s njima?« 

»Ne znam, još joj nijesam nikada 
dao.« 

Dokaz. Prijateljica: »Zar je Tvoj 
muž uistinu tako inteligentan?« 

Kako ne! U samo jednoj knjižari 
je dužan 1.000 dinara. 





u trtasfi&of kući 

ILICA128 b2 3 9 Hica 128 


nalazi se sada 
ZAGREB, Ilica 8. Tel. : 48-68 


KRZNO 

Veliki izbor — niske cijene 

D. RAJČIĆ, ZAGREB 

Ilica 7. Dvorišna zgrada 

TELEFON 44-99 


A |[ A u 

Zajamčeno dobre 


TAMBURE 

v svih vrsti 


) Farkašenih i Srijemskih 


preporučuje stara ruko- 


k tvornica tambura 

lili 

1 Stjepan M. Gilg 


L Sisak, III. Savska ban. 
|M Cjenike tambur? šajjem 


1 svakom na zahtjev badava. 
flM Odlikovan sa 3 zlatne 
W kolajne i diplome. 



NE UGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna. iscrpim* od kopriva. Cijena boce Din 20* — 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA »V. MARIJE 
Vlasnik Vlatko Bartulić, Zagreb 



DOBRIJANOVA KOBASICA 



Izišao čika 
na livadu vani, 
kobasicom hoće 
da Klopana hrani. 


A1 i druga paščad 
eto k njemu leti, 
našli su se mnogi 
u junačkoj četi. 


Navala je jaka 
i naš čika bježi, 
a nemirna paščad 
iza njega reži. 


I kad više čika 
ne može da skače, 
kobasu im baca, 
pa s Klopanom plače. 


Z AG ONETKE 


1. Križaljka 


Sastavio Marijan Kancelarić, Krk 



Vodoravno: 1. Hrvatski pisac. 
4. Vi st sitne gljivice. 7. Hrvatski pje- 
snik. 9. Zanimanje. 11. Začin. 12. Do- 
maća životinja. 14. Veoma, vrlo (sta- 
rosl.). 15. Latinski prijedlog. 17. Ra- 
stu zemljom. 19. Grčka državica. 21. 
Geometrij. pojam. 22. Hrvatski pisac. 
27. Žensko ime. 29. Nota. 30. Divlji 
čovjek. 32. Kratica m. imena. 33. 
Francuski: bah! 35. Dva slova. 36. 
Vrst boje (str.). 38. Dio radia. 41. Za- 
čaranja. 43. Prijedlog. 44. Dio tijela. 
46. Muško, ime (bez i). 48. Glas. 49. 
Raj. 51. Napolju. 54. Kumir. 56. Ta- 
li j. rijeka. 57. Stanovnik španj. po- 
krajine. 58. Ptica. 

Okomito: 1. Dva bliza slova. 2. 
Glad na Crnome moru. 3. Književno 
djelo. 4. Bolest. 5. Stari novčić. 6. 
Prijedlog. 7. Smušeni (kajk). 8. Bo- 
žanstvo. 9. Zamjenica. 10. M. ime. 11. 
Bojazan. 13. Dio tijela. 14. Priziv. 16. 
Ž. ime. 18. Mitološko lice. 20. Suho 
drvce. 21. Žensko ime. 23. Latinski: 
bijah. 2A Morska neman. 25. Zamje- 
nica. 26. Židovski mjesec. 28. Lat.: 
pčela i naš prijedlog. 31. M. ime 
(skraćeno). 34. Njemački: dio lica. 
37. Grad u Arabiji. 39. Ruska rijeka. 
40. Njemačka negacija. 42. Okruglo. 
45. Grčki prijedlog. 47. Šala. 50. Nota. 
52. Kratica za »agonija«. 53. Riječ 
bodrenja. 55. Francuski veznik. 


Treba da pretplatite svoju djecu na 

»M A £ U M £ A T* O S T« 


2. Kriptogram 

Sastavio F. Švagel, Županja 



3. Rebus 

Sastavio D. Maltarič, Sarajevo 



Odgonetke treba postati do 22. listo- 
pada i uz odgonetke po pet adresa, 
kojima se može slati „ Ma/u Mla- 
dost “ na ogled . Ždrijebom će biti 
razdijeljeno među odgonetače se- 
dam nagrada (sat, slike, knjige.) 


S A H 


Problem broj 2. 

J. Salinger, Slav. Požega 



Bijeli matira u 3 poteza. 


ZADRUŽNA PUČKA ŠTEDIONICA 

k. z. u ZAGREBU 

21. TOMISLAVA KRALJA TRO 
prima uloške i daje zajmo- 
ve uz najpovoljnije uvjete 


Uustrovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdčje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji 
Zagreb, Trenkova 1. Adresa uredništva i uprave »Obitelji* : Zagreb , Trg Kralja Tomislava 21. Telefon 54-17. Cek. rač. pošt . šted. br. 33.536. 
*. Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb , Deielićeva ul. 2. 



»»OBITELJ«, Zagreb, Trg Kralja TpmislaFa 21. 


ZAKLADA TISKARE 
NARODNIH NOVINA 
U ZAGREBU 

FRANKOPANSKA 26 TELEFON BR. 30-80 


* 


Preporuca svoju najmodernije uređenu 

CINKOGRAFIJU 

LITOGRAFIJU 

KNJIGOTISAK 

OFFSET-TISAK 

KNJIGOVEŽNICU 

Izradba solidna i cijene umjerene 


